## dachser_inteligent_logistics

Tlačová správa V Bratislave, 12. 2. 2020

**DACHSER rozširuje svoje pobočky v Európe**

**Poskytovateľ logistických služieb DACHSER rozširuje v nemeckom regióne Horné Franky svoju kontraktnú logistiku a sťahuje sa do nového skladu v meste Hof. Stavba by mala byť dokončená v jeseni 2020. K ďalšej prelomovej udalosti v rozširovaní logistických centier DACHSERu došlo v polovici decembra v Rotterdame vo Waddinxveene, v Južnom Holandsku. Vďaka výstavbe nových priestorov tu môže DACHSER svojim zákazníkom ponúknuť ešte väčšiu skladovaciu kapacitu.**

Sklad v Hofe ponúka priestor pre približne 39 000 paliet a má 47 dokových státi. Rozšírenie zahŕňa aj kancelárie a spoločné priestory na celkovej ploche 900 m2. „*Náš nový sklad nám poskytne vedľa existujúceho logistického centra priestor pre zaisťovanie služieb kontraktnej logistiky stredne veľkým klientom napríklad z oblasti DIY alebo záhradkárčenia,“* hovorí Klaus Neubing, generálny riaditeľ hofského logistického centra o rozvoji lokality. Služby kontraktnej logistiky, ktoré DACHSER v Hofe ponúka, kombinujú prepravné riešenia a skladovanie, spolu s ďalšími komplexnými službami s pridanou hodnotou, ako vychystávanie alebo balenie. V súvislosti s rozšírením vytvorí DACHSER v meste okolo 500 pracovných miest. Okrem toho bude pre DACHSER pravidelne pracovať ďalších 300 ľudí prostredníctvom nezávislých dopravných spoločností alebo sezónnych pracovníkov.

Stavebné práce zabezpečí paneurópsky projektový developer a logistický špecialista Verdion, takže DACHSER sa bude môcť nasťahovať do budovy v jeseni 2020. „*Táto expanzia je ďalším dôležitým krokom v našej práci s jedným z našich najvýznamnejších zákazníkov z oblasti DIY v tomto regióne*,“ hovorí Alexander Tonn, Managing Director európskej logistiky v Nemecku, ktorý v DACHSERi zodpovedá za sektor priemyselných tovarov na území Nemecka. *„Spoločnými silami budujeme v Hofe udržateľný, na rast zameraný logistický koncept.“*

Z geografického hľadiska, je umiestnenie Hofu v strednej Európe úplne ideálne pre logistické centrum, pretože všetky dôležité európske destinácie a ekonomické centrá sú na dosah. Logistické centrum DACHSERu v Nuremberg zapája hofskú pobočku do celosvetovej siete leteckej a námornej nákladnej prepravy spoločnosti DACHSER.

Ďalší nový sklad, ktorý je vo Waddinxveene v Južnom Holandsku, by mal byť v prevádzke od októbra 2020 a ponúkne navyše 17 272 m2 skladovacej kapacity. Toto rozšírenie znamená, že celková plocha využívaná vo Waddinxveene bude 93 000 m2, vrátane viac ako 50 000 m2 skladovacích priestorov. Na základe tejto expanzie bude vytvorené okolo 30 nových pracovných miest. „*Touto expanziou chceme vytvoriť priestor pre silný rast kontraktnej logistiky a tiež posilniť synergiu medzi aktivitami vo skladovacej a distribučnej sieti. Inovácia, digitalizácia a investície do práce i ľudí sú dôležitými piliermi regionálnej obchodnej stratégie,*“ hovorí Aat van der Meer, Managing Director DACHSER Benelux.

Vďaka umiestneniu skladov v logistickom uzle Waddinxveenu, môže DACHSER ponúknuť svojim zákazníkom strategicky dobre umiestnené skladovacie priestory: blízko k prístavu v Rotterdame a na niekoľkých hlavných prepravných trasách. Logistické centrum vo Waddinxveene je napojené na európske trhy prostredníctvom odchodov 90 priamych zberných liniek denne. Vďaka blízkemu spojeniu s Air & Sea Logistics, dosiahne DACHSER z Waddinxveene na všetky relevantné svetové trhy.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk